23.3.2023
MT
Il-Ġurnal Uffiċjali tal-Unjoni Ewropea
C 107/23
(132) F’dak l-eżerċizzju ta’ bbilanċjar, il-Kummissjoni se tagħti attenzjoni partikolari lill-Artikolu 3 tar-Regolament (UE) 2020/852, inkluż il-prinċipju “la tagħmilx ħsara sinifikanti”, jew metodoloġiji komparabbli oħra, bħallapproċċ ibbażat fuq l-ekosistema applikat għall-ġestjoni tas-sajd tal-baħar f’konformità mal-Artikolu 2(3) tarRegolament (UE) Nru 1380/2013.
Il-PKS tikkonsisti f’atti leġiżlattivi li jistabbilixxu qafas olistiku ta’ governanza tas-sajd li jirrikjedi li jinstab bilanċ bejn il-kriterji ta’ sostenibbiltà ekoloġika, soċjali u ekonomika.
(133) Barra minn hekk, il-Kummissjoni tista’ tqis ukoll, fejn rilevanti, jekk l-għajnuna proposta twassalx għal effetti pożittivi jew negattivi oħra.
Fejn effetti pożittivi oħra bħal dawn jirriflettu dawk inkorporati fil-politiki tal-Unjoni, bħall-Patt Ekoloġiku Ewropew, inkluża ekonomija blu sostenibbli (49), l-Istrateġija mill-Għalqa sal-Platt (50), il-Pjan ta’ Azzjoni għall-Ekonomija Ċirkolari (51), l-Istrateġija għall-Bijodiversità (52), il-Pjan ta’ Azzjoni tal-UE: “Lejn Tniġġis Żero għall-Arja, l-Ilma u l-Ħamrija” (53), l-istrateġija dwar l-adattament għat-tibdil fil-klima (54), jew dawk relatati mal-effiċjenza fl-enerġija (55), l-inizjattiva dwar it-tiswir tal-Komunikazzjoni tal-Futur Diġitali tal-Ewropa (56), allura l-għajnuna proposta allinjata ma’ tali politiki tal-Unjoni tista’ tiġi preżunta li għandha dawn l-effetti pożittivi usa’.
(134) B’kuntrast ma’ dan, l-għajnuna li tikkontribwixxi għat-tisħiħ tal-kapaċità tas-sajd jew tirriżulta f’sajd żejjed jew spostament tal-isforz tas-sajd li jista’ jwassal għal tali sajd żejjed (ara l-punt (4) tal-Linji Gwida) x’aktarx li timmina l-objettivi tal-PKS.
B’kont meħud tal-kuntest legali u ekonomiku tas-settur tas-sajd, fejn l-impriżi jikkompetu għal riżorsi limitati, miżuri b’tali effetti li fil-prinċipju jitqiesu bħala dannużi x’aktarx li ma jirriżultawx f’riżultat pożittiv tal-eżerċizzju ta’ bbilanċjar.
(135) Bl-eċċezzjoni tal-għajnuna prevista espliċitament f’dawn il-Linji Gwida, it-test tal-ibbilanċjar x’aktarx li ma jkunx pożittiv fir-rigward tat-tipi ta’ miżuri ta’ għajnuna li ġejjin li fil-prinċipju huma kkunsidrati bħala ta’ ħsara: (a) li jżidu l-kapaċità tas-sajd ta’ bastiment tas-sajd; (b) għall-akkwist ta' tagħmir li jżid il-kapaċità ta' bastiment tas-sajd li jsib il-ħut; (c) għall-kostruzzjoni, l-akkwist jew l-importazzjoni ta’ bastimenti tas-sajd; (49) L-Artikolu 2(15) tar-Regolament (UE) 2021/1139 jiddefinixxi “ekonomija blu sostenibbli” bħala “l-attivitajiet ekonomiċi settorjali u transsettorjali kollha madwar is-suq uniku kollu li għandhom rabta mal-oċeani, mal-ibħra, mal-kosta u mal-ilmijiet interni, li jkopru r-reġjuni insulari u ultraperiferiċi u l-pajjiżi interni tal-Unjoni, u jinkludu s-setturi emerġenti u prodotti u servizzi mhux tas-suq, li għandhom l-għan li jiżguraw is-sostenibbiltà ambjentali, soċjali u ekonomika fit-tul u li jkunu konsistenti mal-SDGs, u b’mod partikolari l-SDG 14, u mal-leġiżlazzjoni ambjentali tal-Unjoni”.
Ara wkoll il-Komunikazzjoni tal-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni: approċċ ġdid għal ekonomija blu sostenibbli fl-UE It-trasformazzjoni tal-Ekonomija Blu tal-UE għal Futur Sostenibbli (COM/2021/240 final).
(50) Il-Komunikazzjoni tal-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tarReġjuni: Strateġija “Mill-Għalqa sal-Platt” għal sistema tal-ikel ġusta, tajba għas-saħħa u favur l-ambjent (COM/2020/381 final).
(51) Il-Komunikazzjoni tal-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tarReġjuni: Pjan ta’ Azzjoni ġdid dwar l-Ekonomija Ċirkolari Għal Ewropea aktar nadifa u kompetittiva (COM/2020/98 final).
(52) Il-Komunikazzjoni tal-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tarReġjuni: Strateġija tal-UE għall-Bijodiversità għall-2030 Inreġġgħu n-natura lura f’ħajjitna (COM/2020/380 final).
(53) Il-Komunikazzjoni tal-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tarReġjuni: Perkors għal Pjaneta b’Saħħitha għal Kulħadd Pjan ta’ Azzjoni tal-UE: “Lejn Tniġġis Żero għall-Arja, għall-Ilma u għallĦamrija” (COM/2021/400 final).
(54) Il-Komunikazzjoni tal-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tarReġjuni: Strateġija tal-UE dwar l-adattament għat-tibdil fil-klima (COM/2013/0216 final).
(55) B’mod partikolari dwar l-ewwel prinċipju tal-effiċjenza enerġetika, kif spjegat fl-Artikolu 1(1) tad-Direttiva 2012/27/UE, kif emendata bid-Direttiva (UE) 2018/2002 tal-Parlament Ewropew u tal-Kunsill tal-11 ta’ Diċembru 2018 li temenda d-Direttiva 2012/27/UE dwar l-effiċjenza fl-enerġija, ĠU L 328, 21.12.2018, p. 210.
(56) Il-Komunikazzjoni tal-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tarReġjuni, Insawru l-futur diġitali tal-Ewropa (COM/2020/67 final).